13. ΑΠΟΦΑΣΙΣ ΥΠΟΥΡΓΟΥ   ΔΗΜΟΣΙΑΣ ΤΑΞΕΩΣ Αριθ. 413 Φ.20/1 της 10/26 Ιαν. 1974 (ΦΕΚ Β΄ 79)  Περί λεπτομερειών της λειτουργίας του εν τη Διευθύνσει Εγκληματολογικών Υπηρεσιών Χημικού Εργαστηρίου.  Έχοντες υπ’ όψει: α)Τας διατάξεις 1) του άρθρ. 5 του εις εκτέλεσιν του Νόμ. 3754/1929 εκδοθέντος Β.Δ/τος της 12/21 Αυγ. 1948 «περί εργαστηρίων εγκληματολογικής εμπειροτεχνίας εν τη Διευθύνσει Εγκληματολογικών Υπηρεσιών», 2) των άρθρ. 1 και 2 του δια του Ν.Δ. 1100/1949 κυρωθέντος Α.Ν. 946/1949 «περί διατάξεών τινων αφορωσών το Σώμα της Αστυνομίας Πόλεων» και 3) των άρθρ. 1, 3, 6 και 13 παρ. 2 του Ν.Δ. 1273/1972 «περί Διευθύνσεως Εγκληματολογικών Υπηρεσιών», ως και β)την υπ’ αριθ. 412 Φ20/1 από 28.12.73 πρότασιν του Διευθυντού των Εγκληματολογικών Υπηρεσιών, αποφασίζομεν: 1.Εν τω Χημικώ Εργαστηρίω (Χημείω) της Διευθύνσεως των Εγκληματολογικών Υπηρεσιών ενεργούνται αι χημικά εξετάσεις, αι οριζόμεναι δια της υπ’ αριθ. 74 Φ.20/1 από 9 Μαρτ. 1973 ημετέρας αποφάσεως «περί των καθηκόντων και αρμοδιοτήτων του επιστήμονος Χημικού αξιωματικού παρά τοις εργαστηρίοις της Δ.Ε.Υ.», δημοσιευθείσης εν ΦΕΚ Β΄ 344/19.3.73, ως και αι χημικαί εξετάσεις, ων η εν τω εργαστηρίω διεξαγωγή προβλέπεται υπό λοιπών ειδικών αποφάσεων και διατάξεων. 2.Το εργαστήριον τελεί υπό την επιστημονικήν διεύθυνσιν του παρά τη Διευθύνσει Εγκληματολογικών Υπηρεσιών κατέχοντος οργανικήν θέσιν επιστήμονος χημικού αξιωματικού, του ορισθέντος και ως τμηματάρχου του εις ο τούτο υπάγεται τμήματος. 3.Ο έχων την επιστημονικήν διεύθυνσιν χημικός αξιωματικός - τμηματάρχης μεριμνά δια την καλήν συντήρησιν και λειτουργίαν των επιστημονικών οργάνων, μέσων και συσκευών, δια την κατάρτισιν και συντήρησιν πλήρων κατά το δυνατόν δειγματικών συλλογών, δια την έγκαιρον και κανονικήν διεξαγωγήν των χημικών εξετάσεων και εν γένει δια την εύρυθμον λειτουργίαν της υπηρεσίας του εργαστηρίου, εισηγείται δε εγκαίρως εις τον Διευθυντήν των Εγκληματολογικών Υπηρεσιών την προμήθειαν παντός αναγκαιούντος υλικού δια την λειτουργίαν, βελτίωσιν και συνεχή εκσυγχρονισμόν του εργαστηρίου.  4.Την περαιτέρω μέριμναν δια τας δαπάνας του εργαστηρίου έχει το Διοικητικόν - Οικονομικόν Τμήμα. 5.Η δια το εργαστήριον προοριζομένην αλληλογραφία χαρακτηρίζεται υπό του Διευθυντού των Εγκληματολογικών Υπηρεσιών και παραδίδεται εις τούτο υπό του Διοικητικού - Οικονομικού Τμήματος. 6.Το εργαστήριον τηρεί: α) βιβλίον πρωτοκόλλου εισερχομένων και εξερχομένων εγγράφων, β) γενικούς φακέλλους ομοειδών υποθέσεων, γ) ειδικούς φακέλλους, έκαστον δι’ εκάστην υπόθεσιν και δ) ευρετήρια γενικών και ειδικών φακέλλων. 7.Παν εισερχόμενον έγγραφον πρωτοκολλείται εν τω βιβλίω πρωτοκόλλου, εν οικεία στήλη του οποίου σημειούται ο αριθμός του γενικού φακέλλου ομοειδών υποθέσεων και ο αριθμός του ειδικού φακέλλου της εις ην το έγγραφον αφορά υποθέσεως, πάντες δε οι αριθμοί ούτοι, ως και η χρονολογία εισόδου, σημειούνται και επί του   (Αντί για τη σελ. 170,05) Σελ. 170,05(α) Τεύχος 516 – Σελ. 21  Υπηρεσία Εγκληματολογικών Αναζητήσεων 4.ΑΑ.γ.12-13   1258 σώματος του εισερχομένου εγγράφου. 8.Παν εξερχόμενον έγγραφον αριθμείται εκ του αντιστοίχου αριθμού πρωτοκόλλου, εκ του αριθμού γενικού φακέλλου και εκ του αριθμού ειδικού φακέλλου. 9.Τα προς εξέτασιν αντικείμενα εκάστης υποθέσεως επισημαίνονται καταλλήλως δια των αριθμών γενικού και ειδικού φακέλλου προς σαφή διάκρισιν αυτών από των συγκριτικών δειγμάτων και παντός άλλου αντικειμένου, φυλάσσονται δε μέχρι πέρατος της εξετάσεως εντός ειδικού ερμαρίου. 10.Αι δια την ενέργειαν των εξετάσεων απαιτούμεναι τυχόν φωτογραφικαί εργασίαι (φωτογραφήσεις αντικειμένων ή ευρημάτων, μικροφωτογραφήσεις ιχνών, συγκριτικαί απεικονίσεις κλπ.) ενεργούνται δια του Φωτογραφικού Τμήματος μερίμνη του επιληφθέντος της εξετάσεως ή και προσωπικώς υπό τούτου εν συνεννοήσει πάντοτε μετά του Τμηματάρχου του ως άνω Τμήματος. 11.Αι χημικαί εξετάσεις εν τω Χημικώ Εργαστηρίω ενεργούνται υπό του έχοντος την επιστημονικήν διεύθυνσιν αυτού Χημικού Αξιωματικού - Τμηματάρχου ή τη εντολή τούτου και υπό τον έλεγχον και την εποπτείαν αυτού παρ’ άλλου υπηρετούντος παρά τω εργαστηρίω Χημικού αξιωματικού. 12.Πάσα χημική εξέτασις γίνεται μετ’ άκρας επιμελείας και επί τη βάσει δεδοκιμασμένων και επιστημονικώς παραδεδεγμένων μεθόδων και αποβλέπει εις την κατά το δυνατόν πληρεστέραν από πάσης απόψεως διερεύνησιν των ανακυπτόντων ζητημάτων έστω και αν επί τινων εξ αυτών δεν ετέθησαν ερωτήματα υπό της αιτησαμένης την εξέτασιν Αρχής. 13.Άμα τω πέρατι της εξετάσεως ο ενεργήσας ταύτην χημικός αξιωματικός καταρτίζει το σχέδιον της οικείας εκθέσεως πραγματογνωμοσύνης, ήτις δέον να συντάσσηται μετά πάσης πληρότητος και σαφηνείας, εάν δε ούτος δεν είναι ο έχων την επιστημονικήν διεύθυνσιν του εργαστηρίου χημικός αξιωματικός - τμηματάρχης, θέτει τούτο υπ’ όψει αυτού, όστις, εφ’ όσον ευρίσκη την έκθεσιν αρτίαν, προσυπογράφει το σχέδιον και δίδει εντολήν δακτυλογραφήσεως, άλλως παρέχει εγγράφως επί του σχεδίου οδηγίας δια πάσαν περαιτέρω έρευναν ή δια την συμπλήρωσιν των ατελών ή την διευκρίνισιν των ασαφών σημείων. 14.Η έκθεσις δακτυλογραφείται εις τον αναγκαίον αριθμόν αντιτύπων, άτινα υπογράφονται και χρονολογούνται υπό του ενεργήσαντος την εξέτασιν. Αντίτυπον της εκθέσεως τηρείται εις τον ειδικόν φάκελλον της υποθέσεως, επισυνάπτονται δε εις τούτο το σχέδιον της εκθέσεως και αι τυχόν κατά την εξέτασιν τηρηθείσαι υπό του ενεργήσαντος αυτήν σημειώσεις. Το αντίτυπον, το οποίον προορίζεται δια την αιτησαμένην την εξέτασιν Αρχήν, πέμπεται εις ταύτην μετά των σχετικών αντικειμένων δι’ εγγράφου επί αποδείξει, υπογεγραμμένου υπό του Διευθυντού των Εγκληματολογικών Υπηρεσιών ή του υπ’ αυτού εξουσιοδοτηθέντος, ούτινος εγγράφου το σχέδιον, ομοίως υπογεγραμμένον, επισυνάπτεται εις το εν τω ειδικώ φακέλλω αντίτυπον της εκθέσεως. Η παρούσα δημοσιευθήτω δια της Εφημερίδος της Κυβερνήσεως.  